གལ་སྲིད་ཁྱོད་ཀྱིས་གཟུགས་ཆུང་དུ་གཏོང་བྱེད་ཀྱི་ཤེལ་མིག་སྤྱད་ནསཨེ་ལཱིས་ཡ་ཌིལ་བལྟས་པ་ཡིན་ན།དེ་ཉིད་གཞི་རྒྱ་ཤིན་ཏུ་ཆུང་བའི་གཡུལ་འགྱེད་ཅིག་ཏུ་འགྱུར་འགྲོ་བ་དང་།ཧ་ཅང་ཕྲ་བའི་ཕྲག་དོག་ཙམ་དང་ངོ་ལོག་ཉིད་གཡུལ་འགྱེད་དེའི་མཚོན་བྱེད་གཙོ་བོར་འགྱུར་འགྲོ།དེ་བཞིན་གཡུལ་འགྱེད་དེར་ཞུགས་པའི་སྐྱེ་བོ་དག་ཀྱང་དབྱུག་པ་དང་རྡོ་ལ་བྲལ་མ་ཐག་པའི་དམུ་རྒོད་འགའ་ཞིག་ལས་མ་འདས་ཤིང་གནའ་སྔ་མོའི་དུས་ནས་ཁོང་ཚོའི་རྗེས་ཆད་ཟིན་པ་རེད།ཨེ་ལཱིས་ཡ་ཌིཡི་ནང་གི་གཡུལ་འགྱེད་ནི་ངེད་ཅག་གིས་དེང་འདིར་ཚད་མཐོ་བའི་ཚན་རྩལ་ལ་བརྟེན་ཏེ་ཕན་ཚུན་གསོད་རེས་བྱེད་པ་དང་བསྡུར་ན།ངོ་མ་བཤད་རིན་མེད་པ་ཞིག་ཡིན་ནོ།།